paragraph_text: Obojeni (Afrikaneri; Coloured) su nehomogeno južnoafričko stanovništvo nastanjeno u Južnoafričkoj Republici (3,171,000), Namibiji (184,000), Lesotu (1,100), te u europskim državama Ujedinjeno Kraljevstvo (259,000), i u Švicarskoj 11,000. Svih skupa 2006. godine ima ih u 5 država oko 3,625,000. Obojeni ili Afrikaneri, kako se često nazivaju, služe se burskim jezikom afrikaans, članom germanske jezične porodice, a osim burskog jezika poprimili su i njihovu kulturu i ime. Porijeklo ovog jezično germaniziranog naroda je od Hotentorskih plemena Nama i Griqua, bijelaca (uglavnom Nizozemaca) koji su se ženili crnkinjama, raznih crnačkih skupima iz Južnoafričke republike, otoka Madagaskara, Javanaca, malajskih robova koji su ovamo dopremljeni sredinom 17. stoljeća (1657.) i raznih naroda iz Indije, koji su 1860. došli na rad na plantaže. Klasne i socijalne razlike između Obojenih-Afrikanera te bijelih Bura i Angloafrikanaca su velike.